**Ministru kabineta noteikumu projekta “Grozījumi Ministru kabineta 2014.gada 17.jūnija noteikumos Nr.324 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2014.gada 17.jūnija noteikumos Nr.324 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums”” (turpmāk – noteikumu projekts) ir izstrādāts saskaņā ar Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 15.panta 6.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 17.jūnija noteikumi Nr.324 „Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas „Pētniecība un stipendijas” aktivitātes “Pētniecība” projektu iesniegumu atklāta konkursa nolikums” (turpmāk – MK noteikumi Nr.324) nosaka Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas „Pētniecība un stipendijas” (turpmāk – programma) aktivitātes “Pētniecība” (turpmāk – aktivitāte) īstenošanas kārtību, programmas aktivitātes projektu iesniegumu atklāta konkursa norises kārtību, ietverot vērtēšanas kritērijus un prasības projekta iesnieguma iesniedzējam, kā arī kārtību, kādā piešķir programmas divpusējā sadarbības fonda finansējumu programmas aktivitātes līdzfinansējuma saņēmējiem.2014.gada 8.jūlijā tika izsludināts programmas aktivitātes projektu iesniegumu atklāts konkurss ar projektu iesniegumu iesniegšanas termiņu - 2014.gada 30.septembris. 2015.gada 30.janvāri tika apstiprināti 11 programmas aktivitātes projekti līdzfinansējuma saņemšanai. Pašlaik noris apstiprināto programmas aktivitātes projektu īstenošana. Dati par zinātnisko personālu Latvijā ne vienmēr tiek atspoguļoti zinātnisko personālu datubāzē vai arī tas tiek darīts ar novēlošanos. Ņemot vērā faktu, ka arvien biežāk projektos iesaistītās personas ar zinātnisko institūciju vai augstskolu senāta vai padomes lēmumu tiek ievēlētas vadošo pētnieku, pētnieku un to asistentu amatos uz konkrētu projektu īstenošanas periodu, noteikumu projekta 1.punkts paredz izteikt jaunā redakcijā MK noteikumu Nr.324 2.11. punktā norādīto zinātniskā personāla definīciju, tādejādi nodrošinot zinātniskā personāla statusa esamību konkrētā laika periodā, gadījumos, ja dati par personām nav ievadīti zinātnisko personālu datubāzē.MK noteikumu Nr.324 6.punkts nosaka programmas aktivitātes ietvaros atbalstāmās darbības, tai skaitā 6.2.1.apakšpunktā ir noteikta zināšanu un tehnoloģiju pārneses atbalstāmā darbība - pētniecības rezultātu publiskas pieejamības nodrošināšana. Esošais punkta formulējums ir neprecīzs, jo tikai žurnāliem var būt citēšanas indekss, un konferenču krājumam, ja tas vienlaicīgi nav arī žurnāls, citēšanas indeksa vispār nav. Ja žurnāls nav indeksēts Web of Science vai Scopus, tad viņam nevar būt šo izdevumu indekss vispār – un līdz ar to nepastāv tādi “citos žurnālos vai konferenču rakstu krājumos, kuru citēšanas indekss sasniedz vismaz 50% no nozares vidējā citēšanas indeksa”. Lai izvairītos no pretrunīgām noteikumu interpretācijām, nepieciešams precizēt MK noteikumu Nr.324 6.2.1. apakšpunktu.Ņemot vērā to, ka programmas aktivitātes projektu ietvaros veikto pētījumu rezultāti galvenokārt ir pieejami tikai projekta īstenošanas noslēgumā, līdz ar to publikācijas par pētījumu rezultātiem arī iespējams sagatavot tikai projektu noslēgumā, kad iegūti veikto pētījumu rezultāti, kā arī ņemot vērā to, ka publikācijas starptautiskās izvērtēšanas un apstiprināšanas laiks starptautiski zinātniskās periodikas izdevumā var aizņemt vairākus mēnešus, 2016.gada 16.februārī notikušajā programmas komitejas sanāksmē tika nolemts piesaistīt neatkarīgus starptautiskus ekspertus, kas sniegtu atzinumu par iznākuma rādītāju sasniegšanu. Tādejādi nepieciešams precizēt MK noteikumu Nr.324 88.1 punktu, tajā nosakot, ka programmas komitejai ir tiesības apstiprināt un uzskatīt iznākuma rādītājus par sasniegtiem, ja Valsts izglītības attīstības aģentūrā (turpmāk – aģentūra) ir saņemts neatkarīga starptautiska eksperta vērtējums. Jebkurā gadījumā aģentūra uzraudzīs, lai projektu rezultāti tiktu ievietoti līdzfinansējuma saņēmēja mājas lapā, tādejādi nodrošinot rezultātu izplatīšanu un novēršot komerciāla projekta finansēšanas risku.Programmas divpusējās sadarbības fonda līdzekļi paredzēti divpusējās sadarbības atbalsta pasākumu finansēšanai projektu īstenošanas laikā programmas aktivitātē “Pētniecība”. Noteikumu projekts paredz iekļaut papildus attiecināmos izdevumus, kā, piemēram, ārējo konsultantu un ekspertu izdevumi, dalības maksa konferencēs un semināros, redakcionāli precizējot MK noteikumu Nr.324 90.2. un 90.3. apakšpunktus. Ņemot vērā programmas komitejas 2016.gada 16.februāra sanāksmē izteikto donorvalstu vēlmi turpināt līdz šim ļoti veiksmīgo Latvijas un Norvēģijas partneru sadarbību un dalību Eiropas Savienības pētniecības programmu projektos, nepieciešams precizēt MK noteikumu Nr.324 90.4. apakšpunktu, paredzot iespēju attiecināt arī līdzfinansējuma saņēmēju potenciālo partneru, kuri kopā ar līdzfinansējuma saņēmēju vēlas iesaistīties Eiropas Savienības pētniecības programmu projektos, ar komandējumiem saistītos izdevumus, lai potenciālie partneri, piemēram, varētu piedalīties programmas apsaimniekotāja organizētajā vidus posma rezultātu izvērtēšanas konferencē, kas norisināsies 2016.gada oktobrī Rīgā. Skaidrojam, ka divpusējās sadarbības fonda līdzekļi attiecas tikai uz noslēgtajiem projektiem. |
| 3. | Projekta izstrādē iesaistītās institūcijas | Noteikumu projektu ir izstrādājusi Izglītības un zinātnes ministrija sadarbībā ar aģentūru. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas un Norvēģijas valsts un privātajās zinātniskajās institūcijās strādājošie zinātnieki un pētnieki.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētais tiesiskais regulējums palīdzēs sasniegt Latvijas Nacionālajā attīstības plānā 2014.-2020.gadam rādītāju „Ieguldījumi pētniecībā un attīstībā % no IKP”. Noteikumu projektā nav paredzētas izmaiņas zinātnisko institūciju un tajās strādājošo zinātnieku un pētnieku tiesībās un pienākumos, kā arī programmas finansējuma saņemšanai veicamajās darbībās. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2 137 797 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 137 797 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2 137 797 | 0 | 0 | 0 | 0 |
| 2.1. valsts pamatbudžets | 2 137 797 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | 0 | 0 | 0 | 0 |
| 6.1. detalizēts ieņēmumu aprēķins | 0 | 0 | 0 | 0 | 0 |
| 6.2. detalizēts izdevumu aprēķins | 0 | 0 | 0 | 0 | 0 |
| 7. Cita informācija | Programmas „Pētniecība un stipendijas” kopējais finansējums ir 6 122 500 *euro*, no kuriem 10% ir Latvijas valsts budžeta finansējums (612 250 *euro*) un 90% (5 510 250 *euro*) ir donorvalstu finansējums, tai skaitā Norvēģijas finanšu instrumenta finansējums ir 4 992 000 *euro* un Eiropas Ekonomikas zonas finanšu instrumenta finansējums ir 518 250 *euro*. No tā programmas pētniecības aktivitātei paredzēts finansējums 4 435 556 *euro* apmērā.Programmas pētniecības aktivitātes īstenošanai 2016.gadā nepieciešamais finansējums ir iekļauts**,** Izglītības un zinātnes ministrijas budžeta   apakšprogrammā 71.06.00 ,,Eiropas Ekonomikas zonas un Norvēģijas finanšu instrumentu finansētās programmas īstenošana” - kopējais programmas finansējums ir 2 137 797 *euro*, no kuriem pētniecības aktivitātes īstenošanai 2016.gadā plānoti 1 774 220 *euro*, savukārt 2017.gadā nepieciešamais finansējums ir iekļauts likumā ,,Par vidēja termiņa budžeta ietvaru 2016., 2017. un 2018.gadam”: 2017.gadā kopējais programmas finansējums ir 791 993 *euro.* 2017.gadā pētniecības aktivitātes projektiem finansējums tiks nodrošināts piešķirto valsts budžeta līdzekļu ietvaros atbilstoši projektos plānotajām naudas plūsmām. Noteikumu projekts tiks īstenots Izglītības un zinātnes ministrijas budžeta apakšprogrammā 71.06.00 ,,Eiropas Ekonomikas zonas un Norvēģijas finanšu instrumentu finansētās programmas īstenošana” piešķirto valsts budžeta līdzekļu ietvaros. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts izsludināts Valsts sekretāru sanāksmē **2016. gada 14. aprīlī (VSS-312, protokols Nr.15 13.§).**  |
| 2. | Sabiedrības līdzdalība projekta izstrādē | Latvijas Brīvo arodbiedrību savienība sniedza savu viedokli par Valsts sekretāru sanāksmē izsludināto noteikumu projektu. |
| 3. | Sabiedrības līdzdalības rezultāti | Līdz šim Latvijas Brīvo arodbiedrību savienība atbalsta noteikumu projekta tālāku virzību bez iebildumiem vai priekšlikumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Aģentūra un Izglītības un zinātnes ministrija, kas pilda programmas apsaimniekotāja funkcijas. |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas.Programmas īstenošanu nodrošinās jau esošās institūcijas un jaunas netiks veidotas, tāpat programmas īstenošana tiks nodrošināta institūciju esošo cilvēkresursu ietvaros. |
| Cita informācija | Nav |

Anotācijas IV un V sadaļa – noteikumu projekts šīs jomas neskar.

Izglītības un zinātnes ministrs K.Šadurskis

Vizē:

Valsts sekretāra vietnieks -

Sporta departamenta direktors,

valsts sekretāra pienākumu izpildītājs E.Severs

27.05.2016 9:29

1429

A.Andžāne

67047979, agnese.andzane@izm.gov.lv